title: Vykonávacie nariadenie Komisie (EÚ) 2018/1278 z 21. septembra 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Pasteuria nishizawae Pn1 a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  24.9.2018

                  SK

                  Úradný vestník Európskej únie

                  L 239/4

         VYKONÁVACIE NARIADENIE KOMISIE (EÚ) 2018/1278
         z 21. septembra 2018,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Pasteuria nishizawae Pn1 a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 v spojení s jeho článkom 13 ods. 2,
         keďže:

                     (1)

                     Spoločnosť Syngenta Crop Protection AG v súlade s článkom 7 ods. 1 nariadenia (ES) č. 1107/2009 Dánsku 27. februára 2015 predložila žiadosť o schválenie účinnej látky Pasteuria nishizawae Pn1.

                     (2)

                     V súlade s článkom 9 ods. 3 uvedeného nariadenia Dánsko ako spravodajský členský štát 3. júla 2015 informovalo žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti uvedenej žiadosti.

                     (3)

                     Spravodajský členský štát predložil 19. decembra 2016 Komisii návrh hodnotiacej správy, ktorého kópiu zaslal úradu, s posúdením toho, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.

                     (4)

                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia 23. mája 2017 požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil 17. októbra 2017 úradu hodnotenie dodatočných informácií vo forme aktualizovaného návrhu hodnotiacej správy.

                     (5)

                     Úrad 11. januára 2018 oznámil žiadateľovi, členským štátom a Komisii svoje závery (2) o tom, či možno očakávať, že účinná látka Pasteuria nishizawae Pn1 spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.

                     (6)

                     Komisia predložila 11. marca 2018 Stálemu výboru pre rastliny, zvieratá, potraviny a krmivá revíznu správu o Pasteuria nishizawae Pn1 a návrh nariadenia, ktorým sa stanovuje, že Pasteuria nishizawae Pn1 sa schvaľuje.

                     (7)

                     Žiadateľ mal možnosť predložiť pripomienky k revíznej správe.

                     (8)

                     V súvislosti s jedným alebo viacerými reprezentatívnymi použitiami aspoň jedného prípravku na ochranu rastlín, ktorý obsahuje danú účinnú látku, a najmä použitiami, ktoré sa preskúmali a podrobne opísali v revíznej správe, sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné schváliť Pasteuria nishizawae Pn1.

                     (9)

                     Komisia sa ďalej domnieva, že Pasteuria nishizawae Pn1 je účinná látka s nízkym rizikom podľa článku 22 nariadenia (ES) č. 1107/2009. Pasteuria nishizawae Pn1 nie je látkou vzbudzujúcou obavy a spĺňa podmienky stanovené v bode 5 prílohy II k nariadeniu (ES) č. 1107/2009. Pasteuria nishizawae Pn1 je divý kmeň mikroorganizmov, ktorý sa prirodzene vyskytuje v životnom prostredí. Ide o obligátny parazit cystotvorných háďatiek. Spóry Pasteuria nishizawae Pn1 klíčia len, ak sa dostanú do kontaktu s cystotvornými háďatkami. Infekčnosť pre všetky ostatné organizmy vrátane ľudí a pacientov s oslabenou imunitou možno vylúčiť. Mikroorganizmus sa nemôže vyvinúť mimo obligátneho hostiteľa, a preto možno vylúčiť jeho rezistenciu proti antimikrobiotikám používaným v humánnych alebo veterinárnych liekoch; kritérium stanovené v bode 5.2.1 prílohy II k nariadeniu (ES) č. 1107/2009 sa teda považuje za splnené.

                     (10)

                     Preto je vhodné schváliť Pasteuria nishizawae Pn1 na obdobie 15 rokov.

                     (11)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité všeobecné podmienky, pretože Pasteuria nishizawae Pn1 je mikroorganizmom.

                     (12)

                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie účinnej látky
            Účinná látka Pasteuria nishizawae Pn1 špecifikovaná v prílohe I sa schvaľuje za podmienok stanovených v uvedenej prílohe.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  EFSA (Európsky úrad pre bezpečnosť potravín), 2018. Záver z partnerského preskúmania účinnej látky Pasteuria nishizawae Pn1 z hľadiska posúdenia rizika pesticídov (Conclusion on the peer review of the pesticide risk assessment of the active substance Pasteuria nishizawae Pn1). Vestník EFSA (EFSA Journal) (2018) 16(1):5159, s. 19 doi:10.2903/j.efsa.2018.5159.

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                           Pasteuria nishizawae Pn1
                        zbierka kultúr č. ATCC Safe Deposit (SD-5833)
                        CIPAC č.
                        nepridelené

                        neuvádza sa

                        minimálna koncentrácia: 1 × 1011 spór/g

                        14. októbra 2018

                        14. októbra 2033

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Pasteuria nishizawae Pn1, a najmä dodatky I a II k uvedenej správe.
                        Pri tomto celkovom hodnotení musia členské štáty venovať osobitnú pozornosť ochrane operátorov a pracovníkov, pričom berú do úvahy, že Pasteuria nishizawae Pn1 sa má považovať za potenciálny senzibilizátor. V podmienkach používania sa musia podľa potreby uviesť opatrenia na zmiernenie rizika.
                        Výrobca počas výrobného procesu zabezpečuje prísne udržiavanie environmentálnych podmienok a analýzu kontroly kvality.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:

                           Bežný názov, identifikačné čísla

                           Názov IUPAC

                           Čistota (1)

                           Dátum schválenia

                           Koniec platnosti schválenia

                           Osobitné ustanovenia

                           „13

                              Pasteuria nishizawae Pn1
                           zbierka kultúr č. ATCC Safe Deposit (SD-5833)
                           CIPAC č.
                           nepridelené

                           neuvádza sa

                           minimálna koncentrácia: 1 × 1011 spór/g

                           14. októbra 2018

                           14. októbra 2033

                           Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Pasteuria nishizawae Pn1, a najmä dodatky I a II k uvedenej správe.
                           Pri tomto celkovom hodnotení musia členské štáty venovať osobitnú pozornosť ochrane operátorov a pracovníkov, pričom berú do úvahy, že Pasteuria nishizawae Pn1 sa má považovať za potenciálny senzibilizátor. V podmienkach používania sa musia podľa potreby uviesť opatrenia na zmiernenie rizika.
                           Výrobca počas výrobného procesu zabezpečuje prísne udržiavanie environmentálnych podmienok a analýzu kontroly kvality.“

               (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) 2018/1584 z 22. októbra 2018, ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Text s významom pre EHP)

text:
                  23.10.2018

                  SK

                  Úradný vestník Európskej únie

                  L 264/1

         VYKONÁVACIE NARIADENIE KOMISIE (EÚ) 2018/1584
         z 22. októbra 2018,
         ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 22 ods. 1,
         keďže:

                     (1)

                     V článku 25l ods. 3 písm. b) nariadenia Komisie (ES) č. 889/2008 (2) sa umožňuje doplniť prírodné krmivo krevetám čeľade Penaeidae a sladkovodným garnátom čeľade Macrobrachium spp. v dospelom štádiu, ako je uvedené v oddiele 7 prílohy XIIIa k uvedenému nariadeniu. Potreba dopĺňania krmiva, najmä cholesterolu, je nevyhnutná pre rozvoj kreviet a garnátov v počiatočných fázach života v liahňach a odchovniach. Preto treba rozšíriť dopĺňanie krmiva o cholesterol aj pre krevety a garnáty v počiatočných fázach života.

                     (2)

                     V súlade s článkom 27 ods. 1 písm. f) nariadenia (ES) č. 889/2008 sa môžu minerálne látky (vrátane stopových prvkov), vitamíny, aminokyseliny a mikroživiny používať pri spracovávaní ekologických potravín len vtedy, ak je právnymi predpismi schválené ich používanie v potravinách, v ktorých sú zapracované. Podľa rozsudku Súdneho dvora Európskej únie vo veci C-137/13 (3) je používanie týchto látok pri spracovávaní ekologických potravín právnymi predpismi schválené len pod podmienkou, že právny predpis Únie alebo vnútroštátny právny predpis, ktorý je s ním zlučiteľný, priamo stanovuje pridávanie uvedenej látky do potraviny, ak sa má vôbec uviesť na trh.

                     (3)

                     Nariadením Európskeho parlamentu a Rady (EÚ) 2018/848 (4) sa umožní používanie minerálnych látok (vrátane stopových prvkov), vitamínov, aminokyselín alebo mikroživín v ekologickej počiatočnej dojčenskej výžive a následnej dojčenskej výžive a ekologických spracovaných potravinách na báze obilnín a detských potravín, ak je ich použitie povolené príslušnými právnymi predpismi Únie. S cieľom vyhnúť sa rozdielu medzi súčasným výkladom používania týchto látok v potravinách pre dojčatá a malé deti a zabezpečiť súlad s pripravovanými právnymi predpismi o ekologickej poľnohospodárskej výrobe je vhodné povoliť ich používanie pri výrobe ekologických detských potravín určených pre dojčatá a malé deti.

                     (4)

                     V článku 42 nariadenia (ES) č. 889/2008 sa do 31. decembra 2018 za určitých podmienok a ak nie sú k dispozícii mládky z ekologického chovu povoľuje umiestniť do jednotiek ekologickej živočíšnej výroby na produkciu vajec mládky z neekologického chovu vo veku najviac 18 týždňov.

                     (5)

                     Z hľadiska kvality a množstva nie je na trhu Únie dostatočne pokrytý ekologický chov mládok určených na produkciu vajec, ktorý by uspokojoval potreby chovateľov nosníc. S cieľom poskytnúť viac času na ekologický chov mládok určených na produkciu vajec a stanoviť jeho podrobné pravidlá by sa malo obdobie uplatňovania výnimočných pravidiel chovu týkajúcich sa používania najviac 18-týždenných mládok z neekologického chovu určených na produkciu vajec predĺžiť do 31. decembra 2020.

                     (6)

                     V článku 43 nariadenia (ES) č. 889/2008 sa povoľuje používanie maximálne 5 % neekologického bielkovinového krmiva na obdobie 12 mesiacov pre druhy ošípaných a druhy hydiny v kalendárnom roku 2018.

                     (7)

                     Ekologické bielkoviny nie sú na trhu Únie dostupné v dostatočnej kvalite ani množstve, aby bolo možné splniť výživové požiadavky ošípaných a hydiny v ekologických poľnohospodárskych chovoch. Produkcia ekologických bielkovinových plodín ešte stále zaostáva za dopytom. Preto je vhodné predĺžiť obdobie, počas ktorého je povolené používať obmedzené množstvo neekologického bielkovinového krmiva pre druhy ošípaných a druhy hydiny do 31. decembra 2020.

                     (8)

                     V článku 30 ods. 2 nariadenia (ES) č. 834/2007 sa upravuje prenos informácií týkajúcich sa nezrovnalostí alebo porušení, ktoré vplývajú na ekologický status produktu. Zo skúseností vyplýva, že súčasné nástroje na oznamovanie informácií v prípade, že niektorý členský štát zistí nezrovnalosti alebo porušenia týkajúce sa produktu pochádzajúceho z daného členského štátu, sa musia zlepšiť. S cieľom zvýšiť efektívnosť a účinnosť by sa takáto komunikácia mala uskutočňovať prostredníctvom systému uvedeného v článku 94 ods. 1 nariadenia (ES) č. 889/2008.

                     (9)

                     V súlade s postupom stanoveným v článku 16 ods. 3 nariadenia (ES) č. 834/2007 niekoľko členských štátov predložilo ostatným členským štátom a Komisii dokumentáciu týkajúcu sa určitých látok v záujme ich povolenia a zahrnutia do príloh I, II a VIIIa k nariadeniu (ES) č. 889/2008. Uvedenú dokumentáciu preskúmala expertná skupina pre technické poradenstvo v oblasti ekologickej poľnohospodárskej výroby (Expert group for technical advice on organic production, EGTOP) a Komisia.

                     (10)

                     Vo svojich odporúčaniach týkajúcich sa hnojív (5) EGTOP okrem iného konštatovala, že látky „priemyselné vápno z výroby cukru“ na báze cukrovej trstiny a „xylit“ sú v súlade s cieľmi a zásadami ekologickej poľnohospodárskej výroby. Preto by uvedené látky mali byť zahrnuté do prílohy I k nariadeniu (ES) č. 889/2008.

                     (11)

                     Vo svojich odporúčaniach týkajúcich sa prípravkov na ochranu rastlín (6) EGTOP okrem iného konštatovala, že látky „Allium sativum (výťažok z cesnaku)“, „COS-OGA“, „Salix spp.Cortex (tiež známa ako výťažok z kôry vŕby)“ a „hydrogenuhličitan sodný“ sú v súlade s cieľmi a zásadami ekologickej poľnohospodárskej výroby. Preto by uvedené látky mali byť zahrnuté do prílohy II k nariadeniu (ES) č. 889/2008.

                     (12)

                     Vo svojich odporúčaniach týkajúcich sa produktov a látok, ktoré sa do ekologických produktov používajú alebo pridávajú počas určitých fáz výrobného procesu alebo sa do nich pridávajú alebo používajú ako typ ošetrenia v súlade s prílohou I A k nariadeniu Komisie (ES) č. 606/2009 (7) v sektore vinohradníctva a vinárstva (8) EGTOP okrem iného konštatovala, že látky „zemiakové bielkoviny“, „kvasinkové bielkovinové extrakty“ a „chitozán získaný z huby Aspergillus niger“ určené na čírenie [bod 10 prílohy I A k nariadeniu (ES) č. 606/2009], „inaktivované kvasinky“, „autolyzáty kvasiniek a bunkových stien kvasiniek“ určené na pridávanie (bod 15 danej prílohy), „kvasinkové manoproteíny“ a „chitozán získaný z huby Aspergillus niger“ určené na použitie (body 6, 35 a 44 danej prílohy) sú v súlade s cieľmi a zásadami ekologickej poľnohospodárskej výroby. Preto by uvedené látky mali byť zahrnuté do prílohy VIIIa k nariadeniu (ES) č. 889/2008.

                     (13)

                     Vo svojich odporúčaniach týkajúcich sa produktov určených na čistenie a dezinfekciu (9) EGTOP okrem iného konštatovala, že hydroxid sodný by mal byť k dispozícii aj pre potreby ekologického včelárstva.

                     (14)

                     Nariadenie (ES) č. 889/2008 by sa preto malo zodpovedajúcim spôsobom zmeniť.

                     (15)

                     Opatrenia stanovené v tomto nariadení sú v súlade so stanoviskom výboru pre ekologickú poľnohospodársku výrobu,

               PRIJALA TOTO NARIADENIE:

            Článok 1
            Nariadenie (ES) č. 889/2008 sa mení takto:

                        1.

                        V článku 25 sa odsek 1 nahrádza takto:

                           „1.   Na účely čistenia a dezinfekcie rámikov, úľov a plástov sa môže používať hydroxid sodný.
                           Na účely ochrany rámikov, úľov a plástov, obzvlášť pred škodcami, sú povolené len prípravky proti hlodavcom (len na použitie v pasciach) a vhodné prípravky uvedené v prílohe II.“;

                        2.

                        V článku 25l ods. 3 sa písmeno b) nahrádza takto:

                                    „b)

                                    kŕmna dávka v prípade kreviet čeľade Penaeidae a sladkovodných garnátov čeľade Macrobrachium spp. uvedených v oddiele 7 prílohy XIIIa môže obsahovať maximálne 25 % rybej múčky a 10 % rybieho oleja z udržateľného rybolovu. S cieľom zabezpečiť kvantitatívne výživové potreby týchto kreviet a garnátov možno ako doplnok výživy použiť ekologický cholesterol. Ak ekologický cholesterol nie je dostupný, je možné použiť aj neekologický cholesterol získaný z vlny, mäkkýšov alebo iných zdrojov. Možnosť doplniť ich výživu o cholesterol sa vzťahuje na dospelé štádium, ako aj na počiatočné fázy života v liahňach a odchovniach.“;

                        3.

                        V článku 27 ods. 1 sa písmeno f) nahrádza takto:

                                    „f)

                                    minerály (vrátane stopových prvkov), vitamíny, aminokyseliny a mikroživiny v prípade, že:

                                                i)

                                                ich použitie v potravinách určených na bežnú spotrebu je právnymi predpismi schválené v tom zmysle, že sa vyžaduje priamo v ustanoveniach právneho predpisu Únie alebo v ustanoveniach vnútroštátneho právneho predpisu, ktorý je s ním zlučiteľný, s tým dôsledkom, že uvedené potraviny sa v prípade, že do nich nie sú pridané uvedené minerály, vitamíny, aminokyseliny alebo mikroživiny, nemôžu vôbec umiestňovať na trh ako potraviny určené na bežnú spotrebu alebo

                                                ii)

                                                pokiaľ ide o potraviny, ktoré sa umiestňujú na trh s tým, že majú osobitné vlastnosti alebo účinky vo vzťahu k zdraviu alebo výžive alebo vo vzťahu k potrebám špecifických skupín spotrebiteľov:

                                                            —

                                                            v produktoch uvedených v článku 1 ods. 1 písm. a) a b) nariadenia Európskeho parlamentu a Rady (EÚ) č. 609/2013 (*1) je ich použitie povolené podľa uvedeného nariadenia a aktov prijatých na základe článku 11 ods. 1 uvedeného nariadenia pre dotknuté produkty,

                                                            —

                                                            v produktoch, na ktoré sa vzťahuje smernica Komisie 2006/125/ES (*2) je ich použitie povolené uvedenou smernicou alebo

                                                            —

                                                            v produktoch, na ktoré sa vzťahuje smernica Komisie 2006/141/ES (*3) je ich použitie povolené uvedenou smernicou.

                           (*1)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013, s. 35)."

                           (*2)  Smernica Komisie 2006/125/ES z 5. decembra 2006 o potravinách spracovaných na báze obilnín a detskej potrave určených pre dojčatá a malé deti (Ú. v. EÚ L 339, 6.12.2006, s. 16)."

                           (*3)  Smernica Komisie 2006/141/ES z 22. decembra 2006 o počiatočnej dojčenskej výžive a následnej dojčenskej výžive a o zmene a doplnení smernice 1999/21/ES (Ú. v. EÚ L 401, 30.12.2006, s. 1).“;"

                        4.

                        V článku 42 písm. b) sa dátum „31. decembra 2018“ nahrádza dátumom „31. decembra 2020“;

                        5.

                        V článku 43 sa druhý pododsek nahrádza takto:
                        „Maximálny percentuálny podiel neekologického bielkovinového krmiva povolený na obdobie 12 mesiacov pre uvedené živočíšne druhy predstavuje 5 % za kalendárne roky 2018, 2019 a 2020.“;

                        6.

                        V článku 92a sa vkladá tento odsek 1a:

                           „1a.   Ak členský štát zistí nezrovnalosti alebo porušenia týkajúce sa uplatňovania tohto nariadenia v súvislosti s produktom pochádzajúcim z uvedeného členského štátu a označeným údajmi uvedenými v hlave IV nariadenia (ES) č. 834/2007 a v hlave III tohto nariadenia alebo v prílohe XI k tomuto nariadeniu, a ak z týchto nezrovnalostí a porušení vyplývajú dôsledky pre jeden alebo viacero iných členských štátov, bezodkladne o tom informuje dotknutý členský štát alebo dotknuté členské štáty, ostatné členské štáty a Komisiu prostredníctvom systému uvedeného v článku 94 ods. 1 tohto nariadenia.“;

                        7.

                        Príloha I sa nahrádza znením uvedeným v prílohe I k tomuto nariadeniu;

                        8.

                        Príloha II sa nahrádza znením uvedeným v prílohe II k tomuto nariadeniu;

                        9.

                        Príloha VIIIa sa nahrádza znením uvedeným v prílohe III k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 189, 20.7.2007, s. 1.

            (2)  Nariadenie Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).

            (3)  Rozsudok Súdneho dvora z 5. novembra 2015, C-137/13, ECLI:EU:C:2014:2335.

            (4)  Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150, 14.6.2018, s. 1).

            (5)  Záverečná správa o hnojivách (II) https://ec.europa.eu/agriculture/organic/eu-policy/expert-advice/documents/final-reports_sk.

            (6)  Záverečná správa o ochrane rastlín (III) https://ec.europa.eu/agriculture/organic/eu-policy/expert-advice/documents/final-reports_sk.

            (7)  Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).

            (8)  Záverečná správa o víne https://ec.europa.eu/agriculture/organic/eu-policy/expert-advice/documents/final-reports_sk.

            (9)  Záverečná správa o čistení a dezinfekcii https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf.

            PRÍLOHA I
            „

                     PRÍLOHA I

                        Hnojivá, pôdne pomocné látky a živiny uvedené v článku 3 ods. 1 a článku 6d ods. 2

                        Poznámka:

                                 A

                                 :

                                 povolené podľa nariadenia (EHS) č. 2092/91 a s možnosťou naďalej ich používať na základe článku 16 ods. 3 písm. c) nariadenia (ES) č. 834/2007

                                 B

                                 :

                                 povolené podľa nariadenia (ES) č. 834/2007

                                 Povolenie

                                 Názov
                                 Viaczložkové produkty alebo produkty obsahujúce len ďalej uvedené materiály

                                 Opis, požiadavky na zloženie, podmienky používania

                                 A

                                 Maštaľný hnoj

                                 Produkt pozostávajúci zo zmesi živočíšnych výkalov a rastlinnej hmoty (podstielky).
                                 Nesmie pochádzať z priemyselného chovu.

                                 A

                                 Sušený maštaľný hnoj a dehydrovaný hydinový trus

                                 Nesmie pochádzať z priemyselného chovu.

                                 A

                                 Kompostované živočíšne exkrementy vrátane hydinového trusu a kompostovaného maštaľného hnoja

                                 Nesmie pochádzať z priemyselného chovu.

                                 A

                                 Tekuté živočíšne exkrementy

                                 Používanie po riadenej fermentácii a/alebo vhodnom zriedení.
                                 Nesmie pochádzať z priemyselného chovu.

                                 B

                                 Kompostovaná alebo fermentovaná zmes odpadu z domácností

                                 Produkt získaný z odpadu z domácností, ktorý sa triedil pri zdroji a prešiel procesom kompostovania alebo anaeróbnej fermentácie na účely výroby bioplynu.
                                 Len odpad z domácností rastlinného a živočíšneho pôvodu.
                                 Len v prípade výroby v uzatvorenom a monitorovanom zbernom systéme uznanom daným členským štátom.
                                 Maximálna koncentrácia v mg/kg sušiny:
                                 kadmium: 0,7; meď: 70; nikel: 25; olovo: 45; zinok: 200; ortuť: 0,4; chróm (celková): 70; chróm (VI): nedetekovateľná.

                                 A

                                 Rašelina

                                 Používanie sa obmedzuje na záhradníctvo (záhradná produkcia pre trh, pestovanie kvetín, pestovanie stromov, škôlky).

                                 A

                                 Odpad z pestovania húb

                                 Počiatočné zloženie substrátu sa obmedzuje na produkty tejto prílohy.

                                 A

                                 Výkaly dážďoviek (vermikompost) a hmyzu

                                 A

                                 Guáno

                                 A

                                 Kompostovaná alebo fermentovaná zmes rastlinnej hmoty

                                 Produkt získaný zo zmesí rastlinnej hmoty, ktorá prešla procesom kompostovania alebo anaeróbnej fermentácie na účely výroby bioplynu.

                                 B

                                 Digestát z výroby bioplynu obsahujúci vedľajšie živočíšne produkty, ktoré sa rozkladajú spolu s materiálom rastlinného alebo živočíšneho pôvodu, ako sa uvádza v tejto prílohe

                                 Vedľajšie živočíšne produkty (vrátane vedľajších produktov voľne žijúcich zvierat) kategórie 3 a obsah tráviacej sústavy kategórie 2 (kategórie 2 a 3 vymedzené v nariadení Európskeho parlamentu a Rady (ES) č. 1069/2009 (1) nesmú pochádzať z priemyselného chovu).
                                 Postupy musia byť v súlade s nariadením Komisie (EÚ) č. 142/2011 (2).
                                 Neuplatňuje sa na jedlé časti plodín.

                                 B

                                 Produkty alebo vedľajšie produkty živočíšneho pôvodu:

                                             krvná múčka

                                             múčka z paznechtov a kopýt

                                             rohová múčka

                                             kostná múčka alebo odželatinizovaná kostná múčka

                                             rybia múčka

                                             mäsová múčka

                                             múčka z peria, srsť a múčka ‚chiquette‘

                                             vlna

                                             kožušina (1)

                                             srsť

                                             mliečne výrobky

                                             hydrolyzované bielkoviny (2)

                                             1.

                                             Maximálna koncentrácia chrómu (VI) v mg/kg sušiny: nedetekovateľná.

                                             2.

                                             Neuplatňuje sa na jedlé časti plodín.

                                 A

                                 Produkty a vedľajšie produkty rastlinného pôvodu na účely hnojenia

                                 Príklady: múčka z olejových výliskov, kakaové šupky, sladové steblá.

                                 B

                                 Hydrolyzované bielkoviny rastlinného pôvodu

                                 A

                                 Morské riasy a výrobky z nich

                                 Pokiaľ sa priamo získavajú:

                                             i)

                                             fyzikálnymi postupmi vrátane dehydratácie, mrazenia a mletia;

                                             ii)

                                             extrakciou vodou alebo kyslým vodným roztokom a/alebo alkalickým roztokom;

                                             iii)

                                             fermentáciou.

                                 A

                                 Piliny a drevná štiepka

                                 Z dreva, ktoré nebolo po ťažbe chemicky upravované.

                                 A

                                 Kompostovaná kôra

                                 Z dreva, ktoré nebolo po ťažbe chemicky upravované.

                                 A

                                 Drevný popol

                                 Z dreva, ktoré nebolo po ťažbe chemicky upravované.

                                 A

                                 Mletý prírodný mäkký fosforit

                                 Produkt, ako je stanovený v bode 7 prílohy IA.2 k nariadeniu Európskeho parlamentu a Rady (ES) č. 2003/2003 (3) o hnojivách.
                                 S obsahom kadmia najviac 90 mg/kg P205.

                                 A

                                 Fosforečnan vápenato-hlinitý

                                 Produkt, ako je stanovený v bode 6 prílohy IA.2. k nariadeniu (ES) č. 2003/2003.
                                 S obsahom kadmia najviac 90 mg/kg P205.
                                 Používanie je obmedzené na zásadité pôdy (pH > 7,5).

                                 A

                                 Zásaditá troska

                                 Produkt, ako je stanovený v bode 1 prílohy IA.2. k nariadeniu (ES) č. 2003/2003.

                                 A

                                 Surová draselná soľ alebo kainit

                                 Produkty, ako sú stanovené v bode 1 prílohy IA.3. k nariadeniu (ES) č. 2003/2003.

                                 A

                                 Síran draselný, prípadne aj s obsahom soli horčíka

                                 Produkt získaný zo surovej draselnej soli fyzikálnou extrakciou, prípadne aj s obsahom solí horčíka.

                                 A

                                 Liehovarské výpalky a výťažok z nich

                                 Okrem amónnych výpalkov.

                                 A

                                 Uhličitan vápenatý
                                 [krieda, slieň, mletý vápenec, bretónske činidlo, (maerl), fosfátová krieda]

                                 Len prírodného pôvodu.

                                 A

                                 Uhličitan horečnatý a vápenatý

                                 Len prírodného pôvodu
                                 napr. horečnatá krieda, mletý horčík, vápenec.

                                 A

                                 Síran horečnatý (kieserit)

                                 Len prírodného pôvodu.

                                 A

                                 Roztok chloridu vápenatého

                                 Na ošetrovanie listov jabloní po zistení nedostatku vápnika.

                                 A

                                 Síran vápenatý (sadra)

                                 Produkty, ako sú stanovené v bode 1 prílohy ID. k nariadeniu (ES) č. 2003/2003.
                                 Len prírodného pôvodu.

                                 A, B

                                 Priemyselné vápno z výroby cukru

                                 Vedľajší produkt pri výrobe cukru z cukrovej repy a cukrovej trstiny.

                                 A

                                 Priemyselné vápno z vákuovej výroby soli

                                 Vedľajší produkt z vákuovej výroby soli zo soľanky, ktorá sa vyskytuje v horách.

                                 A

                                 Elementárna síra

                                 Produkty, ako sú stanovené v prílohe ID.3 k nariadeniu (ES) č. 2003/2003.

                                 A

                                 Stopové prvky

                                 Mikroživiny anorganického pôvodu uvedené v časti E prílohy I k nariadeniu (ES) č. 2003/2003.

                                 A

                                 Chlorid sodný

                                 Len kamenná soľ.

                                 A

                                 Kamenná múčka a íly

                                 B

                                 Leonardit (surový organický sediment bohatý na humínové kyseliny)

                                 Len ak je získaný ako vedľajší produkt ťažby.

                                 B

                                 Xylit

                                 Len ak je získaný ako vedľajší produkt ťažby (napr. vedľajší produkt ťažby hnedého uhlia).

                                 B

                                 Chitín (polysacharid získaný z panciera kôrovcov)

                                 Len ak je získaný udržateľným rybárstvom, ako sa vymedzuje v článku 3 písm. e) nariadenia Rady (ES) č. 2371/2002 (4), alebo z ekologickej akvakultúry.

                                 B

                                 Bohatý organický sediment vytvorený bez prístupu kyslíka, ktorý sa nachádza v sladkovodných útvaroch
                                 (napr. sapropel)

                                 Len organické sedimenty, ktoré sú vedľajšími produktmi správy sladkovodných útvarov alebo sú získané z bývalých sladkovodných oblastí.
                                 V prípade vhodnosti treba extrakciu vykonávať s minimálnym vplyvom na vodné prostredie.
                                 Len sedimenty získané zo zdrojov nekontaminovaných pesticídmi, perzistentnými organickými znečisťujúcimi látkami a látkami podobnými benzínu.
                                 Maximálna koncentrácia v mg/kg sušiny:
                                 kadmium: 0,7; meď: 70; nikel: 25; olovo: 45; zinok: 200; ortuť: 0,4; chróm (celková): 70; chróm (VI): nedetekovateľná.

               “

               (1)  Nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (Ú. v. EÚ L 300, 14.11.2009, s. 1).

               (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).

               (3)  Ú. v. EÚ L 304, 21.11.2003, s. 1.

               (4)  Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (Ú. v. ES L 358, 31.12.2002, s. 59).

            PRÍLOHA II
            „

                     PRÍLOHA II

                        Pesticídy – prípravky na ochranu rastlín podľa článku 5 ods. 1

                     Všetky látky uvedené v tejto prílohe musia spĺňať aspoň podmienky používania uvedené v prílohe k vykonávaciemu nariadeniu (EÚ) č. 540/2011 (1). Viac obmedzujúce podmienky používania v prípade ekologickej výroby sa uvádzajú v druhom stĺpci každej tabuľky.
                     1.   Látky rastlinného alebo živočíšneho pôvodu

                                 Názov

                                 Opis, požiadavky na zloženie, podmienky používania

                                    Allium sativum (výťažok z cesnaku)

                                 Azadirachtín extrahovaný zo stromu nimba (neem) (Azadirachta indica)

                                 Základné látky (vrátane lecitínov, sacharózy, fruktózy, octu, srvátky, chitozán hydrochloridu (2), Equisetum arvense atď.)

                                 Iba tie základné látky v zmysle článku 23 nariadenia (ES) č. 1107/2009 (3), na ktoré sa vzťahuje vymedzenie pojmu „potravina“ v článku 2 nariadenia (ES) č. 178/2002 a ktoré majú rastlinný alebo živočíšny pôvod.
                                 Látky, ktoré sa nemajú používať ako herbicídy, ale len na ochranu proti škodcom a chorobám.

                                 Včelí vosk

                                 Len ako prípravok na ošetrenie drevín po reze/ochranu pred vznikom poranení.

                                 COS-OGA

                                 Hydrolyzované bielkoviny okrem želatíny

                                 Laminarín

                                 Hnedé riasy čeľade Laminariaceae sa pestujú buď organicky v súlade s článkom 6d, alebo sú zberané udržateľným spôsobom v súlade s článkom 6c.

                                 Feromóny

                                 Len v pasciach a dávkovačoch.

                                 Rastlinné oleje

                                 Povolené sú všetky použitia okrem použitia ako herbicíd.

                                 Pyretríny extrahované z Chrysanthemum cinerariaefolium

                                 Pyretroidy (len deltametrín alebo lambdacyhalotrín)

                                 Len v pasciach so špecifickými atraktantmi; len proti Bactrocera oleae a Ceratitis capitata Wied.

                                 Kvassia extrahovaná z Quassia amara

                                 Len ako insekticíd, repelent.

                                 Repelenty živočíšneho alebo rastlinného pôvodu pachu ovčieho tuku

                                 Len na nejedlé časti plodiny a v prípadoch, keď plodina nie je požívaná ovcami alebo kozami.

                                    Salix spp. Cortex (známy aj ako výťažok z kôry vŕby)

                           2.   Mikroorganizmy alebo látky produkované mikroorganizmami

                                 Názov

                                 Opis, požiadavky na zloženie, podmienky používania

                                 Mikroorganizmy

                                 Ktoré nepochádzajú z GMO.

                                 Spinosad

                           3.   Látky iné ako látky uvedené v oddieloch 1 a 2

                                 Názov

                                 Opis, požiadavky na zloženie, podmienky alebo obmedzenia používania

                                 Kremičitan hlinitý (kaolín)

                                 Hydroxid vápenatý

                                 Ak sa používa ako fungicíd, len na ovocné stromy vrátane škôlok, a to na ničenie Nectria galligena.

                                 Oxid uhličitý

                                 Zlúčeniny medi v týchto formách: hydroxid meďnatý, oxichlorid meďnatý, oxid meďnatý, zmes bordeaux a tribázický síran meďnatý

                                 Do 6 kg medi na 1 ha za 1 rok.
                                 V prípade trvácnych plodín môžu členské štáty odchylne od predchádzajúceho odseku stanoviť, že limit 6 kg medi sa v danom roku môže prekročiť za predpokladu, že priemerné množstvo, ktoré sa skutočne použilo počas 5-ročného obdobia pozostávajúceho z daného roku a štyroch predchádzajúcich rokov, neprekročí 6 kg.

                                 Fosforečnan diamónny

                                 Len v pasciach ako atraktant.

                                 Etylén

                                 V prípade použitia na účely regulácie rastu rastlín možno použiť len vo vnútorných priestoroch. Povolenia sa môžu udeliť len profesionálnym používateľom.

                                 Mastné kyseliny

                                 Povolené sú všetky použitia okrem použitia ako herbicíd.

                                 Ortofosforečnan železitý

                                 Prípravky, ktoré sa aplikujú na povrch pôdy medzi pestovanými plodinami.

                                 Kremelina (diatomová zemina)

                                 Polysulfid vápnika

                                 Parafínový olej

                                 Hydrogenuhličitan draselný a hydrogenuhličitan sodný (známy aj ako bikarbonát draselný/bikarbonát sodný)

                                 Kremenný piesok

                                 Síra

               “

               (1)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

               (2)  Získané z udržateľného rybárstva alebo ekologickej akvakultúry.

               (3)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh (Ú. v. EÚ L 309, 24.11.2009, s. 1).

            PRÍLOHA III
            „

                     PRÍLOHA VIIIa

                        Produkty a látky povolené na použitie alebo pridanie do ekologických produktov v sektore vinárstva a vinohradníctva, ako sa uvádza v článku 29c.

                                 Druh ošetrenia vína podľa prílohy I A k nariadeniu (ES) č. 606/2009

                                 Názov produktov alebo látok

                                 Osobitné podmienky a obmedzenia v rámci limitov a podmienok stanovených v nariadení (ES) č. 1234/2007 a nariadení 606/2009

                                 Bod 1: Na prevzdušnenie alebo okysličenie

                                             —

                                             vzduch

                                             —

                                             plynný kyslík

                                 Bod 3: Odstredenie a filtrácia

                                             —

                                             perlit

                                             —

                                             celulóza

                                             —

                                             kremelina

                                 Na použitie len ako inertné filtračné činidlo.

                                 Bod 4: Na vytvorenie inertnej atmosféry a manipuláciu s produktom bez prítomnosti vzduchu

                                             —

                                             dusík

                                             —

                                             oxid uhličitý

                                             —

                                             argón

                                 Body 5, 15 a 21: Použitie

                                             —

                                             kvasinky (1)

                                 Bod 6: Použitie

                                             —

                                             hydrogenfosforečnan amónny

                                             —

                                             hydrochlorid tiamínu

                                             —

                                             inaktivované kvasinky, autolyzáty kvasiniek a bunkových stien kvasiniek

                                 Bod 7: Použitie

                                             —

                                             oxid siričitý

                                             —

                                             hydrogensiričitan draselný alebo disiričitan draselný

                                             a)

                                             Maximálny obsah oxidu siričitého nesmie prekročiť 100 miligramov na liter v prípade červených vín v zmysle bodu 1 písm. a) časti A prílohy I B k nariadeniu (ES) č. 606/2009, ktorých obsah zvyškového cukru je menej ako 2 gramy na liter.

                                             b)

                                             Maximálny obsah oxidu siričitého nesmie prekročiť 150 miligramov na liter v prípade bielych a ružových vín v zmysle bodu 1 písm. b) časti A prílohy I B k nariadeniu (ES) č. 606/2009, ktorých obsah zvyškového cukru je menej ako 2 gramy na liter.

                                             c)

                                             V prípade všetkých ostatných vín sa maximálna hodnota obsahu oxidu siričitého uplatňovaná k 1. augustu 2010 v súlade s prílohou I B k nariadeniu (ES) č. 606/2009 znižuje o 30 miligramov na liter.

                                 Bod 9: Použitie

                                             —

                                             uhlie na enologické účely

                                 Bod 10: Čírenie

                                             —

                                             jedlá želatína (2)

                                             —

                                             rastlinné bielkoviny z pšenice alebo hrachu (2)

                                             —

                                             vyzina (2)

                                             —

                                             vaječný albumín (2)

                                             —

                                             taníny (2)

                                             —

                                             zemiakové bielkoviny (2)

                                             —

                                             kvasinkové bielkovinové extrakty (2)

                                             —

                                             kazeín

                                             —

                                             chitozán získaný z huby Aspergillus niger

                                             —

                                             kazeinát draselný

                                             —

                                             oxid kremičitý

                                             —

                                             bentonit

                                             —

                                             pektolytické enzýmy

                                 Bod 12: Použitie na okyslenie

                                             —

                                             kyselina mliečna

                                             —

                                             kyselina vínna

                                 Bod 13: Použitie na odkyslenie

                                             —

                                             kyselina vínna

                                             —

                                             uhličitan vápenatý

                                             —

                                             neutrálny vínan draselný

                                             —

                                             hydrogenuhličitan draselný

                                 Bod 14: Pridanie

                                             —

                                             živica z borovice čeľade Pinus halepensis

                                 Bod 17: Použitie

                                             —

                                             mliečne baktérie

                                 Bod 19: Pridanie

                                             —

                                             kyselina askorbová

                                 Bod 22: Na prebublávanie

                                             —

                                             dusík

                                 Bod 23: Pridanie

                                             —

                                             oxid uhličitý

                                 Bod 24: Pridanie na stabilizáciu vína

                                             —

                                             kyselina citrónová

                                 Bod 25: Pridanie

                                             —

                                             taníny (2)

                                 Bod 27: Pridanie

                                             —

                                             kyselina metavínna

                                 Bod 28: Použitie

                                             —

                                             arabská guma (2)

                                 Bod 30: Použitie

                                             —

                                             hydrogenvínan draselný

                                 Bod 31: Použitie

                                             —

                                             citran meďnatý

                                 Bod 31: Použitie

                                             —

                                             síran meďnatý

                                 Bod 35: Použitie

                                             —

                                             kvasinkové manoproteíny

                                 Bod 38: Použitie

                                             —

                                             kúsky dubového dreva

                                 Bod 39: Použitie

                                             —

                                             alginát draselný

                                 Bod 44: Použitie

                                             —

                                             chitozán získaný z huby Aspergillus niger

                                 Bod 51: Použitie

                                             —

                                             inaktivované kvasinky

                                 Druh ošetrenia vína podľa písmena b) bodu 2 časti. A prílohy III k nariadeniu (ES) č. 606/2009

                                             —

                                             síran vápenatý

                                 Len na výrobu „vino generoso“ alebo „vino generoso de licor“.

               “

               (1)  Pre jednotlivé kmene kvasiniek získané z ekologickej prírodnej suroviny, pokiaľ je dostupná.

               (2)  Získané ekologickej prírodnej suroviny, pokiaľ je dostupná.


title: Vykonávacie nariadenie Komisie (EÚ) 2018/1585 z 22. októbra 2018, ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia a minimálnu hĺbku mora pre rybolov vakovými sieťami v pobrežných vodách Chorvátska

text:
                  23.10.2018

                  SK

                  Úradný vestník Európskej únie

                  L 264/13

         VYKONÁVACIE NARIADENIE KOMISIE (EÚ) 2018/1585
         z 22. októbra 2018,
         ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia a minimálnu hĺbku mora pre rybolov vakovými sieťami v pobrežných vodách Chorvátska
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori (1), a najmä na jeho článok 13 ods. 5,
         keďže:

                     (1)

                     V článku 13 ods. 3 nariadenia (ES) č. 1967/2006 sa zakazuje používanie vakových sietí do 300 metrov od pobrežia alebo po hĺbnicu 50 m, ak sa táto hĺbka dosiahne v kratšej vzdialenosti od pobrežia.

                     (2)

                     Komisia môže na žiadosť členského štátu povoliť výnimku z článku 13 ods. 3 nariadenia (ES) č. 1967/2006, pokiaľ je splnených niekoľko podmienok uvedených v článku 13 ods. 5 a 9.

                     (3)

                     Dňa 20. júna 2016 Chorvátsko požiadalo Komisiu o výnimku z článku 13 ods. 3 uvedeného nariadenia, na základe ktorej by v pobrežných vodách Chorvátska bolo možné používať tradičné vakové siete „ciplarica“ na lov mugilovitých (Mugilidae), tradičné vakové siete „palamidara“ na lov pelamídy atlantickej (Sarda sarda), tuniaka makrelovitého (Auxis rochei), tuniaka škvrnitého (Euthynnus alletteratus) a serioly veľkej (Seriola dumerili), tradičné vakové siete „oližnica“ na lov ateriny Boyerovej (Atherina boyeri) a tradičné vakové siete „igličara“ na lov ihlice rohozobej (Belone belone).

                     (4)

                     Uvedená žiadosť sa vzťahuje na rybolovné činnosti, na ktoré už Chorvátsko udelilo oprávnenie, a na plavidlá a rybársky výstroj, ktoré sa podľa záznamov venujú danému druhu rybolovu viac ako päť rokov a svoju činnosť vykonávajú na základe riadiaceho plánu, ktorý Chorvátsko 30. marca 2018 zaviedlo ministerskou vyhláškou (2) v súlade s článkom 19 ods. 2 nariadenia (ES) č. 1967/2006 („chorvátsky riadiaci plán“).

                     (5)

                     Výnimku, o ktorú žiada Chorvátsko, ako aj súvisiaci riadiaci plán posúdil v apríli 2016, v júli 2016, októbri 2016 a v marci 2017 Vedecký, technický a hospodársky výbor pre rybárstvo (STECF). Výbor STECF zdôraznil potrebu objasniť používaný výstroj, vedľajšie úlovky a monitorovanie a vedecké údaje. Chorvátsko Komisii poskytlo primerané objasnenia a zodpovedajúcim spôsobom prehodnotilo svoj riadiaci plán, pričom zaviedlo dodatočné opatrenia týkajúce sa kontrol, riadenia flotily, zberu údajov a monitorovania.

                     (6)

                     Výnimka, o ktorú žiada Chorvátsko, spĺňa podmienky uvedené v článku 13 ods. 5 a 9 nariadenia (ES) č. 1967/2006.

                     (7)

                     Ide najmä o špecifické geografické obmedzenia, ktoré sú dané jednak jedinečnou morfologickou štruktúrou Chorvátska, ktoré má dlhé pobrežie vrátane početných ostrovov, a jednak priestorovou distribúciou cieľových druhov, ktoré sa vyskytujú výhradne v určitých lokalitách a zónach pobrežných oblastí s hĺbkou menej než 50 m. Rybolovné oblasti sú teda obmedzené.

                     (8)

                     Rybolov nemožno vykonávať iným výstrojom, keďže iba vakové siete majú technické charakteristiky potrebné na vykonávanie tohto typu rybolovu.

                     (9)

                     Okrem toho nemá tento rybolov výrazný vplyv na morské prostredie, keďže vakové siete sú veľmi selektívnym výstrojom, nedotýkajú sa morského dna a nemožno ich používať nad dnom zarasteným morskou trávou druhu Posidonia oceanica.

                     (10)

                     Žiadosť sa týka 52 plavidiel. Výnimka, o ktorú žiada Chorvátsko, sa teda vo vzťahu k rozlohe oblasti, v ktorej pôsobí flotila plavidiel na lov vakovými sieťami, týka len obmedzeného počtu plavidiel, ktoré predstavujú menej než 1 % chorvátskej rybárskej flotily a zodpovedajú hrubej priestornosti 16 825,84 (GT).

                     (11)

                     Predmetné plavidlá sú uvedené v zozname, ktorý bol v súlade s článkom 13 ods. 9 nariadenia (ES) č. 1967/2006 oznámený Komisii.

                     (12)

                     V riadiacom pláne Chorvátska sú vymedzené všetky relevantné druhy rybolovu a je zaručené, že v nedôjde k ďalšiemu zvýšeniu rybolovného úsilia v súlade s článkom 13 ods. 9 nariadenia (ES) č. 1967/2006, keďže oprávnenia na rybolov budú vydané iba určeným 52 plavidlám, ktorým už Chorvátsko oprávnilo na rybolov. V tejto súvislosti sa konštatuje, že v súlade s chorvátskym riadiacim plánom a ministerskou vyhláškou sa používanie vakovej siete „oližnica“ povoľuje len v rybolovných oblastiach medzi mysom Lako a mysom Crna Punta a v rybolovných podoblastiach označených ako „E4“ a „F2“, pričom všetky tradičné vakové siete („ciplarica“, „palamidara“, „igličara“ a „oližnica“) sú vylúčené oblastiach rybolovných oblastí určených ako národné parky a osobitné biotopy, kde je rybolov prísne zakázaný, čo je prípad oblasti na juhovýchod od mysu St Peter.

                     (13)

                     Predmetné rybolovné činnosti spĺňajú požiadavky článku 4 nariadenia (ES) č. 1967/2006, ktorým sa zakazuje rybolov nad danými biotopmi. Vakové siete sa používajú vo vodnom stĺpci a nedotýkajú sa morského dna.

                     (14)

                     Požiadavky článku 8 ods. 1 písm. h) nariadenia (ES) č. 1967/2006 sa neuplatňujú, pretože sa týkajú plavidiel na lov vlečnou sieťou.

                     (15)

                     Pokiaľ ide o požiadavku súladu s článkom 9 ods. 3 nariadenia (ES) č. 1967/2006, v ktorom sa stanovuje minimálna veľkosť ôk siete, Komisia konštatuje, že z článku 9 ods. 7 nariadenia (ES) č. 1967/2006 vyplýva, že v prípade vakových sietí nemožno takúto výnimku udeliť. Komisia konštatuje, že Chorvátsko vo svojom riadiacom pláne nepovolilo výnimku z týchto ustanovení.

                     (16)

                     Predmetné rybolovné činnosti sa vykonávajú vo veľmi malej vzdialenosti od pobrežia, a teda nenarúšajú rybolovné činnosti iných plavidiel.

                     (17)

                     Riadiaci plán Chorvátska zabezpečuje iba minimálne úlovky druhov uvedených v prílohe III k nariadeniu (ES) č. 1967/2006, pretože cieľovými druhmi sú mugilovité (Mugilidae), pelamída atlantická (Sarda sarda), tuniak makrelovitý (Auxis rochei), tuniak škvrnitý (Euthynnus alletteratus), seriola veľká (Seriola dumerili), aterina Boyerova (Atherina boyeri) a ihlica rohozobá (Belone belone), ktoré sa v prílohe III k nariadeniu (ES) č. 1967/2006 neuvádzajú.

                     (18)

                     Rybolovné činnosti sú vysoko selektívne a nie sú zacielené na hlavonožce.

                     (19)

                     Riadiaci plán obsahuje opatrenia na monitorovanie rybolovných činností, a teda spĺňa podmienky stanovené v článku 14 nariadenia Rady (ES) č. 1224/2009 (3).

                     (20)

                     Chorvátsky riadiaci plán obsahuje opatrenia na monitorovanie rybolovných činností v zmysle článku 13 ods. 9 tretieho pododseku nariadenia (ES) č. 1967/2006.

                     (21)

                     Požadovaná výnimka by sa preto mala udeliť.

                     (22)

                     Chorvátsko by malo pravidelne a v súlade s plánom monitorovania stanoveným v jeho riadiacom pláne predkladať Komisii správy.

                     (23)

                     Obmedzením trvania výnimky sa zabezpečí pohotové prijatie nápravných riadiacich opatrení v prípade, že sa na základe správy predloženej Komisii ukáže zlý stav ochrany lovených populácií, a zároveň sa ním vytvorí možnosť na zlepšenie vedeckého základu, vďaka ktorému sa môže skvalitniť riadiaci plán.

                     (24)

                     Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

               PRIJALA TOTO NARIADENIE:

            Článok 1
            Výnimka

               1.   Článok 13 ods. 3 prvý pododsek nariadenia (ES) č. 1967/2006 sa v pobrežných vodách Chorvátska neuplatňuje na tieto druhy rybolovu:

                           a)

                           lov mugilovitých (Mugilidae) vakovými sieťami „ciplarica“;

                           b)

                           lov pelamídy atlantickej (Sarda sarda), tuniaka makrelovitého (Auxis rochei), tuniaka škvrnitého (Euthynnus alletteratus), serioly veľkej (Seriola dumerili) vakovými sieťami „palamidara“;

                           c)

                           lov ateriny Boyerovej (Atherina boyeri) vakovými sieťami „oližnica“ a

                           d)

                           love ihlice rohozobej (Belone belone), vakovými sieťami „igličara“.

               2.   Vakové siete uvedené v odseku 1 môžu používať plavidlá, ktoré:

                           a)

                           majú registračné číslo uvedené v chorvátskom riadiacom pláne, ktorý Chorvátsko prijalo na základe článku 19 nariadenia (ES) č. 1967/2006;

                           b)

                           sa podľa záznamov venujú danému druhu rybolovu viac ako päť rokov a v budúcnosti neplánujú zvýšiť svoje rybolovné úsilie a

                           c)

                           majú oprávnenie na rybolov a vykonávajú svoju činnosť podľa chorvátskeho riadiaceho plánu.

            Článok 2
            Plán monitorovania a podávanie správ
            Chorvátsko do troch rokov od nadobudnutia účinnosti tohto nariadenia predloží Komisii správu vypracovanú na základe plánu monitorovania stanoveného v chorvátskom riadiacom pláne.

            Článok 3
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 26. októbra 2018 do 26. októbra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 36, 8.2.2007, s. 6.

            (2)  Pravilnik o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Narodne Novine, Ú. v. 30/2018, v znení zmien predpisu Pravilnik o izmjenama Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Ú. v. 49/2018 a predpisu Pravilnik o izmjenama i dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Ú. v. 62/2018

            (3)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).


title: Vykonávacie nariadenie Komisie (EÚ) 2018/1660 zo 7. novembra 2018, ktorým sa stanovujú osobitné podmienky dovozu určitých potravín neživočíšneho pôvodu z určitých tretích krajín v dôsledku rizika kontaminácie rezíduami pesticídov a ktorým sa mení nariadenie (ES) č. 669/2009 a zrušuje vykonávacie nariadenie (EÚ) č. 885/2014 (Text s významom pre EHP)

text:
                  8.11.2018

                  SK

                  Úradný vestník Európskej únie

                  L 278/7

         VYKONÁVACIE NARIADENIE KOMISIE (EÚ) 2018/1660
         zo 7. novembra 2018,
         ktorým sa stanovujú osobitné podmienky dovozu určitých potravín neživočíšneho pôvodu z určitých tretích krajín v dôsledku rizika kontaminácie rezíduami pesticídov a ktorým sa mení nariadenie (ES) č. 669/2009 a zrušuje vykonávacie nariadenie (EÚ) č. 885/2014
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
         so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 15 ods. 5,
         keďže:

                     (1)

                     V článku 53 nariadenia (ES) č. 178/2002 sa stanovuje možnosť prijať v záujme ochrany verejného zdravia, zdravia zvierat alebo životného prostredia vhodné mimoriadne opatrenia Únie, ktoré sa týkajú potravín a krmív dovážaných z tretích krajín, v prípade, ak je zrejmé, že dotknuté potraviny a krmivá pravdepodobne predstavujú závažné riziko pre ľudské zdravie a zdravie zvierat a že takémuto riziku nie je možné uspokojivo zamedziť prostredníctvom opatrení prijatých na úrovni jednotlivých členských štátov. Tieto mimoriadne opatrenia Únie môžu zahŕňať stanovenie osobitných podmienok dovozu dotknutých výrobkov.

                     (2)

                     V nariadení Komisie (ES) č. 669/2009 (3) sa stanovuje zvýšená miera úradných kontrol pri dovoze krmív a potravín neživočíšneho pôvodu uvedených v prílohe I k uvedenému nariadeniu. V danej prílohe sú uvedené listy viniča z Turecka a pitahaya (dračie ovocie) z Vietnamu, na ktoré sa preto vzťahuje zvýšená miera úradných kontrol.

                     (3)

                     Z výsledkov úradných kontrol, ktoré členské štáty vykonávajú v rámci nariadenia (ES) č. 669/2009, z údajov vyplývajúcich z oznámení prijatých prostredníctvom systému rýchleho varovania pre potraviny a krmivá, ktorý sa zriadil nariadením (ES) č. 178/2002, zo správ Komisie o auditoch, správ prijatých z tretích krajín a z výmeny informácií medzi Komisiou, členskými štátmi a Európskym úradom pre bezpečnosť potravín vyplýva, že v prípade listov viniča z Turecka pretrváva časté nedodržiavanie maximálnych hladín rezíduí pesticídov, ktoré sa stanovujú v nariadení Európskeho parlamentu a Rady (ES) č. 396/2005 (4). Nijaké zlepšenie situácie preto nebolo zaznamenané ani po zvýšení frekvencie kontrol na hraniciach Únie.

                     (4)

                     Z výsledkov úradných kontrol, ktoré členské štáty vykonávajú v rámci nariadenia (ES) č. 669/2009, vyplýva, že v prípade pitahaye (dračieho ovocia) z Vietnamu sa často nedodržiavajú maximálne hladiny rezíduí pesticídov, ktoré sa stanovujú v nariadení (ES) č. 396/2005. Počas auditu, ktorý vykonala Komisia vo Vietname v marci 2017 s cieľom vyhodnotiť kontroly pesticídov v potravinách rastlinného pôvodu určených na vývoz do Európskej únie, sa navyše zistilo, že neexistuje nijaký úradný systém účinnej kontroly pesticídov v prípade potravín vyvážaných do Únie a že orgány nedokážu zabezpečiť dodržiavanie maximálnych hladín rezíduí pesticídov v prípade vietnamských výrobkov.

                     (5)

                     Tieto skutočnosti sú dôkazom, že dovoz listov viniča z Turecka a pitahaye (dračieho ovocia) z Vietnamu môže predstavovať závažné riziko pre zdravie a že takémuto riziku nie je možné uspokojivo zamedziť opatreniami, ktoré sú v súčasnosti zavedené. Preto je potrebné stanoviť osobitné podmienky dovozu listov viniča z Turecka a pitahaye (dračieho ovocia) z Vietnamu.

                     (6)

                     Na listy karí z Indie sa v súčasnosti vzťahujú osobitné podmienky dovozu stanovené vo vykonávacom nariadení Komisie (EÚ) č. 885/2014 (5). Osobitné podmienky dovozu tohto produktu by mali zostať zachované vzhľadom na údaje vyplývajúce z oznámení prijatých prostredníctvom systému rýchleho varovania pre potraviny a krmivá a vzhľadom na výsledky úradných kontrol, ktoré členské štáty vykonávajú v rámci nariadenia (EÚ) č. 885/2014, z ktorých vyplýva pretrvávajúce veľmi časté nedodržiavanie.

                     (7)

                     Je preto primerané požadovať, aby listy karí z Indie, listy viniča z Turecka a pitahaya (dračie ovocie) z Vietnamu boli predmetom úradných kontrol pred vývozom do Únie, a to vrátane odberu a analýzy vzoriek, s cieľom zabezpečiť, aby tieto výrobky spĺňali príslušné právne požiadavky. K všetkým zásielkam takýchto výrobkov by malo byť priložené zdravotné osvedčenie, v ktorom sa uvedie, že z výrobkov boli odobraté vzorky v súlade so smernicou Komisie 2002/63/ES (6).

                     (8)

                     Na zabezpečenie účinnej organizácie a stupňa jednotnosti na úrovni Únie v prípade kontrol pri dovoze, pokiaľ ide o prítomnosť rezíduí pesticídov v listoch karí z Indie, listoch viniča z Turecka a pitahayi (dračom ovocí) z Vietnamu a na nich, je vhodné stanoviť v tomto nariadení kontrolné postupy, ktoré sú prinajmenšom rovnocenné postupom stanoveným v nariadení (ES) č. 669/2009.

                     (9)

                     Na zohľadnenie osobitnej povahy nedodržiavania dokumentačných požiadaviek je vhodné stanoviť pravidlá týkajúce sa opatrení, ktoré sa majú prijať, ak k zásielke nie sú priložené výsledky odberu a analýzy vzoriek a zdravotné osvedčenie alebo ak dané výsledky alebo predmetné zdravotné osvedčenie nie sú v súlade s požiadavkami stanovenými v tomto nariadení.

                     (10)

                     V nariadení (ES) č. 882/2004 sa vyžaduje, aby príslušné orgány informovali Komisiu a ostatné členské štáty o prípadoch zamietnutia na hraničnom priechode. Pokiaľ ide o pesticídy, je vhodné objasniť, že ak príslušné orgány zamietnu zásielku potravín uvedených v tomto nariadení, takéto oznámenie by sa malo predložiť v prípade nedodržania maximálnej hladiny rezíduí stanovenej v nariadení (ES) č. 396/2005, a to bez ohľadu na to, či došlo k prekročeniu akútnej referenčnej dávky.

                     (11)

                     Na zber údajov o priebežnom hodnotení rizík v súvislosti tovarom, na ktorý sa vzťahuje toto nariadenie, a na úpravu existujúcich opatrení podľa potreby je vhodné požadovať, aby členské štáty predkladali Komisii dvakrát za rok správu o všetkých analytických výsledkoch úradných kontrol vykonávaných podľa tohto nariadenia. Niektoré členské štáty dobrovoľne registrujú jednotný vstupný doklad týkajúci sa určitých krmív a potravín neživočíšneho pôvodu v obchodnom kontrolnom a expertnom systéme (TRACES), ktorý bol zriadený rozhodnutiami Komisie 2003/24/ES (7) a 2004/292/ES (8), a poskytujú tak Komisii informácie o počte dovezených zásielok a výsledkoch kontrol stanovených v tomto nariadení. Uvedená oznamovacia povinnosť by sa preto mala považovať za splnenú, ak členský štát zaregistruje jednotné vstupné doklady vydané v súlade týmto nariadením v systéme TRACES.

                     (12)

                     Opatrenia stanovené v tomto nariadení by sa mali preskúmať do 31. októbra 2019 s cieľom posúdiť, či sú ešte potrebné.

                     (13)

                     Na organizovanie úradných kontrol v súlade s týmto nariadením by mali byť k dispozícii primerané finančné prostriedky. Náklady vyplývajúce z takýchto úradných kontrol by tak mali znášať prevádzkovatelia potravinárskych podnikov zodpovední za zásielky.

                     (14)

                     Na účely transparentnosti a súdržnosti uplatniteľných pravidiel by sa v tomto nariadení mali stanoviť všetky osobitné podmienky dovozu listov karí z Indie, listov viniča z Turecka a pitahaye (dračieho ovocia) z Vietnamu vzhľadom na prítomnosť rezíduí pesticídov. Položky týkajúce sa listov viniča z Turecka a pitahaye (dračieho ovocia) z Vietnamu by sa preto mali vyňať z prílohy I k nariadeniu (ES) č. 669/2009 a vykonávacie nariadenie (EÚ) č. 885/2014, ktoré sa týka listov karí z Indie, by sa malo zrušiť.

                     (15)

                     Na to, aby sa prevádzkovateľom poskytol dostatočný čas na prispôsobenie sa požiadavkám uvedeným v tomto nariadení, by sa toto nariadenie malo začať uplatňovať od 8. decembra 2018. V záujme právnej istoty je vhodné stanoviť, že členské štáty by počas prechodného obdobia mali povoliť dovoz zásielok listov viniča z Turecka, pitahaye (dračieho ovocia) z Vietnamu a listov karí z Indie, ktoré opustili ich krajinu pôvodu alebo krajinu odoslania zásielky, ak je predmetná krajina iná ako krajina pôvodu, pred 8. decembrom 2018 za predpokladu, že dané zásielky spĺňajú požiadavky nariadenia (ES) č. 669/2009 platného k 7. decembru 2018, resp. požiadavky vykonávacieho nariadenia (EÚ) č. 885/2014.

                     (16)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Rozsah pôsobnosti

               1.   Toto nariadenie sa uplatňuje na zásielky potravín neživočíšneho pôvodu, ktoré sú uvedené v prílohe I.
               Toto nariadenie sa uplatňuje aj na zložené potraviny, ktoré obsahujú ktorúkoľvek z potravín uvedených v prílohe I v množstve presahujúcom 20 %.

               2.   Toto nariadenie sa neuplatňuje na zásielky potravín, ktoré sú určené súkromnej osobe len na osobnú spotrebu a použitie. V prípade pochybností nesie dôkazné bremeno príjemca zásielky.

            Článok 2
            Vymedzenie pojmov
            Na účely tohto nariadenia sa uplatňuje vymedzenie pojmov stanovené v článkoch 2 a 3 nariadenia (ES) č. 178/2002 a v článku 2 nariadenia (ES) č. 882/2004.
            Uplatňuje sa aj vymedzenie pojmov „jednotný vstupný doklad“ a „určené miesto vstupu“, ktoré sú uvedené v článku 3 písm. a) a b) nariadenia (ES) č. 669/2009.
            Na účely tohto nariadenia pojem „zásielka“ zodpovedá pojmu „výrobná dávka“ vymedzenému v smernici 2002/63/ES.
            Na účely článku 11 ods. 3 sa uplatňuje vymedzenie pojmov uvedené v nariadení (ES) č. 396/2005.

            Článok 3
            Dovoz do Únie
            Zásielky potravín uvedených v článku 1 ods. 1 možno dovážať do Únie len v súlade s postupmi stanovenými v tomto nariadení.
            Takéto zásielky môžu vstupovať do Únie len cez určené miesto vstupu.

            Článok 4
            Výsledky odberu a analýzy vzoriek

               1.   Ku každej zásielke potravín uvedených v článku 1 ods. 1 sa priložia výsledky odberu a analýzy vzoriek, ktoré vykonali príslušné orgány krajiny pôvodu, ako sa uvádza v prílohe I, alebo tretej krajiny, z ktorej sa zásielka odosiela, ak je táto krajina iná ako krajina pôvodu, s cieľom zistiť súlad s právnymi predpismi Únie týkajúcimi sa maximálnych hladín rezíduí pesticídov.

               2.   Odber vzoriek uvedený v odseku 1 sa musí vykonať v súlade so smernicou 2002/63/ES.

               3.   Analýzu uvedenú v odseku 1 musia vykonať laboratóriá akreditované v súlade s normou ISO/IEC 17025 Všeobecné požiadavky na kompetentnosť skúšobných a kalibračných laboratórií.

            Článok 5
            Zdravotné osvedčenie

               1.   Ku každej zásielke potravín uvedených v článku 1 ods. 1 sa priloží originál zdravotného osvedčenia v súlade so vzorom uvedeným v prílohe II.

               2.   Zdravotné osvedčenie vyplní, podpíše a overí príslušný orgán krajiny pôvodu alebo krajiny, z ktorej sa zásielka odosiela, ak je táto krajina iná ako krajina pôvodu.

               3.   Zdravotné osvedčenie sa vyhotoví v úradnom jazyku alebo v jednom z úradných jazykov členského štátu, na území ktorého sa nachádza určené miesto vstupu. Členský štát však môže súhlasiť s vyhotovením zdravotných osvedčení v inom úradnom jazyku Únie.

               4.   Zdravotné osvedčenie sa musí vydať predtým, ako sa zásielka, ktorej sa zdravotné osvedčenie týka, dostane mimo kontroly príslušného orgánu, ktorý zdravotné osvedčenie vydáva.

               5.   Platnosť zdravotného osvedčenia je obmedzená na obdobie štyroch mesiacov od dátumu jeho vydania.

               6.   Originál zdravotného osvedčenia sa predloží príslušným orgánom určeného miesta vstupu, ktoré toto osvedčenie uložia.

            Článok 6
            Označenie
            Každá zásielka potravín uvedených v článku 1 ods. 1 sa označí identifikačným kódom, ktorý zodpovedá identifikačnému kódu uvedenému vo výsledkoch odberu a analýzy vzoriek uvedených v článku 4 a v zdravotnom osvedčení uvedenom v článku 5. Týmto identifikačným kódom sa označí každé jednotlivé vrece alebo iná forma balenia zásielky.

            Článok 7
            Oznamovanie zásielok vopred

               1.   Prevádzkovatelia potravinárskych podnikov alebo ich zástupcovia príslušným orgánom v určenom mieste vstupu vopred oznámia predpokladaný dátum a čas fyzického príchodu zásielok potravín uvedených v článku 1 ods. 1, ako aj charakter zásielky.

               2.   Na účely oznámenia zásielky vopred prevádzkovatelia potravinárskych podnikov alebo ich zástupcovia vyplnia časť I jednotného vstupného dokladu a tento doklad postúpia príslušným orgánom v určenom mieste vstupu aspoň jeden pracovný deň pred fyzickým príchodom zásielky.

               3.   Pri vypĺňaní jednotného vstupného dokladu podľa tohto nariadenia prevádzkovatelia potravinárskych podnikov alebo ich zástupcovia zohľadňujú pokyny k jednotnému vstupnému dokladu stanovené v prílohe II k nariadeniu (ES) č. 669/2009.

            Článok 8
            Úradné kontroly

               1.   Príslušné orgány v určenom mieste vstupu vykonajú kontrolu dokladov v súvislosti s každou zásielkou potravín uvedených v článku 1 ods. 1 s cieľom zistiť súlad s požiadavkami stanovenými v článkoch 4 a 5.

               2.   Členské štáty vykonávajú identifikačné a fyzické kontroly zásielok vrátane odberu a analýzy vzoriek v súlade s článkom 8 ods. 1, článkom 9 a článkom 19 nariadenia (ES) č. 669/2009 s frekvenciou uvedenou v prílohe I k tomuto nariadeniu.

               3.   Po ukončení kontrol príslušné orgány:

                           a)

                           vyplnia príslušné kolónky v časti II jednotného vstupného dokladu;

                           b)

                           priložia k jednotnému vstupnému dokladu výsledky odberu a analýzy vzoriek, ktoré sa vykonali v súlade s odsekom 2 tohto článku;

                           c)

                           stanovia referenčné číslo jednotného vstupného dokladu a uvedú ho v tomto doklade;

                           d)

                           opečiatkujú a podpíšu originál jednotného vstupného dokladu;

                           e)

                           vyhotovia a uchovajú kópiu opečiatkovaného a podpísaného jednotného vstupného dokladu.

               4.   Príslušné orgány určeného miesta vstupu vydajú prevádzkovateľovi zodpovednému za zásielku overenú kópiu zdravotného osvedčenia, alebo v prípade, ak je zásielka rozdelená, jednotlivo overené kópie takéhoto osvedčenia.

               5.   Originál jednotného vstupného dokladu sa prikladá k zásielke počas jej prepravy, až kým nedôjde k jej prepusteniu do voľného obehu.

            Článok 9
            Rozdelenie zásielky

               1.   Zásielka sa nerozdelí, kým sa nevykonajú všetky úradné kontroly a kým príslušné orgány úplne nevyplnia jednotný vstupný doklad, ako sa stanovuje v článku 8.

               2.   V prípade následného rozdelenia zásielky sa ku každej časti zásielky počas jej prepravy až do jej prepustenia do voľného obehu prikladá overená kópia jednotného vstupného dokladu.

            Článok 10
            Prepustenie do voľného obehu
            Zásielky sa prepustia do voľného obehu len potom, ako prevádzkovatelia potravinárskych podnikov alebo ich zástupcovia predložia colným orgánom jednotný vstupný doklad riadne vyplnený príslušným orgánom po vykonaní všetkých úradných kontrol. Colné orgány prepustia zásielku do voľného obehu len vtedy, ak je v kolónke II.14 jednotného vstupného dokladu uvedené, že príslušný orgán vydal priaznivé rozhodnutie, a jednotný vstupný doklad je podpísaný v kolónke II.21.

            Článok 11
            Nedodržanie právnych predpisov

               1.   Ak sa úradnými kontrolami vykonanými v súlade s článkom 8 zistí, že neboli dodržané príslušné právne predpisy Únie vrátane tohto nariadenia, príslušný orgán vyplní časť III jednotného vstupného dokladu a prijmú sa opatrenia podľa článkov 19, 20 a 21 nariadenia (ES) č. 882/2004.

               2.   Ak k zásielke nie sú priložené výsledky odberu a analýzy vzoriek uvedené článku 4, ako aj zdravotné osvedčenie uvedené v článku 5, alebo ak uvedené výsledky alebo dané zdravotné osvedčenie nie sú v súlade s požiadavkami stanovenými v tomto nariadení, zásielka sa nedovezie do Únie a spätne sa odošle mimo Únie alebo sa zničí.

               3.   Ak príslušný orgán v určenom mieste vstupu nepovolí vstup zásielky potravín uvedených v článku 1 ods. 1 z dôvodu nedodržania maximálnej hladiny rezíduí stanovenej v nariadení (ES) č. 396/2005, bezodkladne oznámi takéto zamietnutie na hranici v súlade s článkom 19 ods. 3 nariadenia (ES) č. 882/2004.

            Článok 12
            Správy

               1.   Členské štáty predkladajú Komisii dvakrát za rok, a to do konca mesiaca nasledujúceho po danom polroku správu o všetkých analytických výsledkoch úradných kontrol zásielok potravín podľa tohto nariadenia.
               Uvedená správa zahŕňa tieto informácie:

                           a)

                           počet dovezených zásielok,

                           b)

                           počet zásielok, z ktorých sa odobrala vzorka na účely analýzy,

                           c)

                           výsledky kontrol stanovených v článku 8 ods. 2

               2.   Oznamovacie povinnosti uvedené v odseku 1 sa považujú za splnené, ak členské štáty zaregistrujú jednotné vstupné doklady vydané ich príslušnými orgánmi v súlade s týmto nariadením v systéme TRACES.

            Článok 13
            Preskúmanie
            Toto nariadenie sa preskúma do 31. októbra 2019.

            Článok 14
            Náklady
            Všetky náklady vyplývajúce z úradných kontrol vrátane odberu vzoriek, analýzy, skladovania a všetkých opatrení prijatých v nadväznosti na nedodržanie predpisov znášajú prevádzkovatelia potravinárskych podnikov zodpovední za zásielku.

            Článok 15
            Zmeny nariadenia Komisie (ES) č. 669/2009
            Príloha I k nariadeniu (ES) č. 669/2009 sa mení takto:

                        a)

                        v položkách týkajúcich sa Turecka sa vypúšťa položka „listy viniča“;

                        b)

                        v položkách týkajúcich sa Vietnamu sa vypúšťa položka „pitahaya (dračie ovocie)“.

            Článok 16
            Zrušenie
            Vykonávacie nariadenie (EÚ) č. 885/2014 sa zrušuje.

            Článok 17
            Prechodné opatrenia
            Počas obdobia troch mesiacov odo dňa nadobudnutia účinnosti tohto nariadenia členské štáty naďalej povoľujú vstup zásielok listov viniča s pôvodom v Indii, ktoré opustili krajinu pôvodu alebo krajinu odoslania zásielky, ak je predmetná krajina iná ako krajina pôvodu, pred 8. decembrom 2018 za predpokladu, že dané zásielky spĺňajú požiadavky vykonávacieho nariadenia (EÚ) č. 885/2014.
            Počas obdobia troch mesiacov odo dňa nadobudnutia účinnosti tohto nariadenia členské štáty naďalej povoľujú vstup zásielok listov viniča s pôvodom v Turecku a pitahaye (dračieho ovocia) s pôvodom vo Vietname, ktoré opustili krajinu pôvodu alebo krajinu odoslania zásielky, ak je predmetná krajina iná ako krajina pôvodu, pred 8. decembrom 2018 za predpokladu, že dané zásielky spĺňajú požiadavky nariadenia (ES) č. 669/2009 platného k 7. decembru 2018.

            Článok 18
            Nadobudnutie účinnosti a dátum začatia uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 8. decembra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. ES L 31, 1.2.2002, s. 1.

            (2)  Ú. v. EÚ L 165, 30.4.2004, s. 1.

            (3)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

            (4)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).

            (5)  Vykonávacie nariadenie Komisie (EÚ) č. 885/2014 z 13. augusta 2014, ktorým sa stanovujú osobitné podmienky uplatniteľné na dovoz ibišteka jedlého a listov karí z Indie a ktorým sa zrušuje vykonávacie nariadenie (EÚ) č. 91/2013 (Ú. v. EÚ L 242, 14.8.2014, p. 20).

            (6)  Smernica Komisie 2002/63/ES z 11. júla 2002, ktorou sa ustanovujú metódy odberu vzoriek Spoločenstva pre úradnú kontrolu rezíduí pesticídov v a na výrobkoch rastlinného pôvodu a živočíšneho pôvodu a ktorá ruší smernicu č. 79/700/EHS (Ú. v. ES L 187, 16.7.2002, s. 30).

            (7)  Rozhodnutie Komisie 2003/24/ES z 30. decembra 2002 o vývoji integrovaného počítačového veterinárneho systému (Ú. v. ES L 8, 14.1.2003, s. 44).

            (8)  Rozhodnutie Komisie 2004/292/ES z 30. marca 2004 o zavedení systému Traces a o zmene rozhodnutia 92/486/EHS (Ú. v. EÚ L 94, 31.3.2004, s. 63).

            PRÍLOHA I

               Potraviny neživočíšneho pôvodu, na ktoré sa vzťahujú osobitné podmienky týkajúce sa ich dovozu do Európskej únie

                        Potraviny (predpokladané použitie)

                        Číselný znak KN1 (1)

                        Podpoložka TARIC

                        Krajina pôvodu

                        Nebezpečenstvo

                        Frekvencia fyzických a identifikačných kontrol (%) pri dovoze

                        Pitahaya (dračie ovocie)

                              (Potraviny – čerstvé alebo chladené)

                        ex 0810 90 20

                        10

                        Vietnam (VN)

                        Rezíduá pesticídov uvedené v kontrolnom programe prijatom v súlade s článkom 29 ods. 2 nariadenia (ES) č. 396/2005 (pesticídy, ktoré sa majú monitorovať výlučne v/na výrobkoch rastlinného pôvodu) (2) a rezíduá ditiokarbamátov (3) (ditiokarbamáty vyjadrené ako CS2 vrátane manebu (3), mankozebu (3), metiramu (3), propinebu (3), tirámu (3) a zirámu (3)), fentoátu (2) a chinalfosu (2).

                        10

                        Listy karí (Bergera/Murraya koenigii)

                              (Potraviny – čerstvé, chladené, mrazené alebo sušené)

                        ex 1211 90 86

                        10

                        India (IN)

                        Rezíduá pesticídov uvedené v kontrolnom programe prijatom v súlade s článkom 29 ods. 2 nariadenia (ES) č. 396/2005 (pesticídy, ktoré sa majú monitorovať výlučne v/na výrobkoch rastlinného pôvodu) (2) a rezíduá acefátu (2).

                        20

                        Listy viniča

                              (Potraviny)

                        ex 2008 99 99

                        11 , 19

                        Turecko (TR)

                        Rezíduá pesticídov uvedené v kontrolnom programe prijatom v súlade s článkom 29 ods. 2 nariadenia (ES) č. 396/2005 (pesticídy, ktoré sa majú monitorovať výlučne v/na výrobkoch rastlinného pôvodu) (2) a rezíduá ditiokarbamátov (3) (ditiokarbamáty vyjadrené ako CS2 vrátane manebu (3), mankozebu (3), metiramu (3), propinebu (3), tirámu (3) a zirámu (3)) a metrafenónu (2).

                        20

               (1)  V prípade, že sa majú preskúmať len určité výrobky patriace pod niektorý číselný znak KN a v nomenklatúre tovaru nie je tento kód rozčlenený na ďalšie osobitné podpoložky, číselný znak KN je označený ako „ex“.

               (2)  Rezíduá pesticídov analyzované pomocou multireziduálnych metód založených na plynovej chromatografii/hmotnostnej spektrometrii (CG-MS) a kvapalinovej chromatografii/hmotnostnej spektrometrii (LC-MS).

               (3)  Rezíduá pesticídov analyzované metódami pre jednotlivé rezíduá.

            PRÍLOHA II
            Text obrazu

               Krajina:
               Zdravotné osvedčenie
               Časť I: Údaje o odoslanej zásielke
               I.1. Odosielateľ/vývozca
               Názov
               Adresa
               Krajina
               Telefón
               I.2. Referenčné číslo osvedčenia
               I.3. Príslušný ústredný orgán
               I.4. Príslušný miestny orgán
               I.5. Príjemca/dovozca
               Názov
               Adresa
               Krajina
               Telefón
               I.6. Prevádzkovateľ zodpovedný za zásielku v EÚ (ak je známy)
               Názov
               Adresa
               PSČ
               I.7. Krajina pôvodu, kód ISO
               I.9. Krajina určenia, kód ISO
               I.11. Miesto pôvodu
               Názov
               Adresa
               I.12. Miesto určenia (ak je známe)
               Názov
               Adresa
               I.13. Miesto odoslania
               Adresa
               I.14. Dátum odchodu
               I.15. Dopravný prostriedok
               Lietadlo Loď Železničný vagón
               Cestné vozidlo Iné
               Identifikácia:
               Doklad:
               I.16. Určené miesto vstupu
               Názov:
               I.17. Laboratórna správa
               Referenčné číslo:
               Dátum vydania:
               I.21. Teplota výrobkov
               Teplota prostredia Chladené Mrazené
               I.20. Množstvo
               Celková čistá hmotnosť (kg) Celková hrubá hmotnosť (kg)
               I.22. Celkový počet balení
               I.23. Číslo uzáveru/kontajnera
               I.25. Komodity sú certifikované na:
               ľudskú spotrebu
               I.27. Prepustené na vnútorný trh
               I.28. Identifikácia komodity
               Číselný znak KN:
               Podpoložka TARIC:
               Charakter komodity
               Počet balení
               Čistá hmotnosť
               Identifikačný kód

            Text obrazu

               Pays:
               Denrées alimentaires d’origine non animale soumises à des conditions particulières d’importation dans l’Union européenne
               II. Information sanitaire
               II.a. Numéro de référence du certificat
               Je soussigné, représentant habilité de l’autorité compétente, déclare avoir connaissance des dispositions applicables des règlements (CE) no 852/2004 et (CE) no 396/2005, et certifie ce qui suit:
               II.1 Les denrées alimentaires du lot décrit dans la partie I ont été produites dans des conditions garantissant le respect des limites maximales applicables aux résidus de pesticides établies dans le règlement (CE) no 396/2005 et elles ont été produites, triées, manipulées, transformées, conditionnées et transportées conformément aux bonnes pratiques d’hygiène.
               II.2 L’échantillonnage et l’analyse auxquels ce lot a été soumis ont été effectués conformément à l’article 4 du règlement d’exécution (UE) 2018/1660 de la Commission le (date), l’analyse en laboratoire des résidus de pesticides ayant été réalisée le (date) par (nom du laboratoire) avec des méthodes tenant compte au moins des risques recensés à l’annexe I du présent règlement.
               II.3 Les informations sur l’échantillonnage et les méthodes d’analyse utilisées ainsi que tous les résultats sont joints au présent certificat et attestent la conformité avec la législation de l’Union relative aux limites maximales de résidus de pesticides.
               II.4 Le présent certificat sanitaire a été émis avant que le lot auquel il se rapporte ne sorte de la sphère de contrôle de l’autorité compétente.
               II.5 Le présent certificat est valable pendant quatre mois à partir de la date de délivrance.
               Partie II: Certification
               Représentant habilité de l’autorité compétente
               Nom (en lettres capitales): Qualification et titre:
               Date: Signature:
               Sceau:


title: Vykonávacie nariadenie Komisie (EÚ) 2018/1658 z 5. novembra 2018, ktorým sa schvaľuje zmena špecifikácie chráneného označenia pôvodu alebo chráneného zemepisného označenia [„Côtes de Montravel“ (CHOP)]

text:
                  8.11.2018

                  SK

                  Úradný vestník Európskej únie

                  L 278/1

         VYKONÁVACIE NARIADENIE KOMISIE (EÚ) 2018/1658
         z 5. novembra 2018,
         ktorým sa schvaľuje zmena špecifikácie chráneného označenia pôvodu alebo chráneného zemepisného označenia [„Côtes de Montravel“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia preskúmala žiadosť o schválenie zmeny špecifikácie chráneného označenia pôvodu „Côtes de Montravel“, ktorú predložilo Francúzsko v súlade s článkom 105 nariadenia (EÚ) č. 1308/2013.

                     (2)

                     Komisia danú žiadosť o schválenie zmeny špecifikácie uverejnila v zmysle článku 97 ods. 3 nariadenia (EÚ) č. 1308/2013 v Úradnom vestníku Európskej únie (2).

                     (3)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (4)

                     Zmena špecifikácie by sa preto mala schváliť v súlade s článkom 99 nariadenia (EÚ) č. 1308/2013.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Côtes de Montravel“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. novembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 243, 11.7.2018, s. 3.